नपा कर्मचारी मकान नहीं बनाने दे रहे
भास्कर संवाददाता | होशंगाबाद
मेरे बच्चों को कौन पालेगा, आदमी शराबी है। घर बनाना चाहते हैं पर नपा के कर्मचारी घर आकर बार-बार परेशान कर रहे हैं। पता नहीं किसके कहने पर वह ऐसा कर रहे हैं जबकि जमीन का पट्टा हमारे पास है। पूरे कागजात हैं। नपा का टैक्स जमा किया है। रसीद हमारे पास है। यह शिकायत वार्ड नं 25 रेवागंज में की चंदा बाई गठोले ने सोमवार को जनदर्शन में नगरपालिका अध्यक्ष अखिलेश खंडेलवाल से की। अध्यक्ष ने महिला की समस्या सुनी और नियमानुसार कार्रवाई करने का आश्वासन दिया। चंदा बाई ने बताया 6 महीने पहले 1.50 लाख रुपए में नारायण इंदोले से जमीन खरीदी थी। पट्टे वाली जमीन है। नारायण इंदोले को बेटे के आपरेशन के लिए पैसों की आवश्यकता थी। उसने जमीन बेची थी। उसे कोई एेतराज नहीं है लेकिन नपा कर्मचारियों को परेशानी हो रही है।
hin_Deva bho_Deva hin_Deva